《金雀屏送人往章贡成姻》
元代·郭钰

金雀屏翠羽，红翎照帘幕。马上郎君双箭飞，佳期不负蓝桥约。

蓝桥咫尺间，青鸾去复还。桃花晓泛春江暖，玄霜夜捣仙宫闲。

仙宫閒，情窈窕。重开金雀屏，拍手迎郎笑。流苏帐暖酒微醒，银烛花高漏声晓。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。